Na temelju članka 19. Zakona o lokalnoj i područnoj (regionalnoj) samoupravi ("Narodne novine" broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20) i članka 34. Statuta Općine Viškovo ("Službene novine Općine Viškovo", broj 3/18, 2/20, 4/21) Općinsko vijeće Općine Viškovo na ---. sjednici održanoj -----------2021. donijelo:

**Odluku o izmjenama i dopunama Odluke o posebnim oblicima pomoći**

Članak 1.

U Odluci o posebnim oblicima pomoći ("Službene novine Općine Viškovo" br. 14/19, 19/19, 7/20) (u daljnjem tekstu Odluka), u članku 18. stavku (1) iza riječi "odjelu" briše se točka i dodaje se tekst:

"koji o ostvarivanju prava iz ove Odluke provodi postupak."

Članak 2.

U članku 18. iza stavka (4) Odluke dodaje se stavak (5) koji glasi:

"(5) Upravni odjel će, u slučaju nepotpune dokumentacije, zatražiti da podnositelj zahtjeva u roku 8 dana dopuni zahtjev."

Članak 3.

Članak 19. Odluke mijenja se i glasi:

"(1) Pročelnik Jedinstvenog upravnog odjela donosi rješenje o ostvarivanju prava iz ove Odluke.

(2) O žalbi protiv rješenja Pročelnika jedinstvenog upravnog odjela odlučuje nadležno upravno tijelo Primorsko – goranske županije."

Članak 4.

Ova Odluka stupa na snagu osmog dana od dana objave u „Službenim novinama Općine Viškovo“.

KLASA:

URBROJ:

VIŠKOVO, --.----- 2021. godine

 OPĆINSKO VIJEĆE OPĆINE VIŠKOVO

 Bojan Kurelić, v.r.

Obrazloženje

Odluke o izmjenama i dopunama Odluke o posebnim oblicima pomoći

Odluka o posebnim oblicima pomoći donesena je na 28. sjednici Općinskog vijeća Općine Viškovo održanoj 30. srpnja 2019. godine i objavljena je u "Službenim novinama Općine Viškovo" broj 14/19. te je doživjela dvije izmjene i dopune koje su objavljene u "Službenim novinama Općine Viškovo" broj 19/19. i 7/20.

Temeljem Zakona o upravnoj inspekciji ("Narodne novine" broj 15/18, 18/19) dana 25. veljače 2021. godine proveden je neposredni inspekcijski nadzor nad radom tijela Općine Viškovo pri čemu je uočena nepravilnost u Odluci o posebnim oblicima pomoći koja se odnosi na osobu donosioca rješenja.

Radi ispravljanja uočene nepravilnosti pristupilo se Izmjenama i dopunama Odluke o posebnim oblicima pomoći, na način kako je to predloženo u ovoj Odluci o Izmjenama i dopunama Odluke o posebnim oblicima pomoći.

Slijedom iznesenog predlažem Općinskom vijeću da usvoji predloženu Odluku o Izmjenama i dopunama Odluke o posebnim oblicima pomoći.

 Općinska načelnica

 Sanja Udović, dipl. oec.